CELEX: 32019D1297
Language: sk
Date: 2019-07-31 00:00:00
Title: Rozhodnutie Rady (SZBP) 2019/1297 z 31. júla 2019, ktorým sa mení rozhodnutie (SZBP) 2016/2382, ktorým sa zriaďuje Európska akadémia bezpečnosti a obrany (EABO)

2.8.2019   
               
               
                  SK
               
               
                  Úradný vestník Európskej únie
               
               
                  L 204/36
               
            
         ROZHODNUTIE RADY (SZBP) 2019/1297
         z 31. júla 2019,
         ktorým sa mení rozhodnutie (SZBP) 2016/2382, ktorým sa zriaďuje Európska akadémia bezpečnosti a obrany (EABO)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1, článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 21. decembra 2016 prijala rozhodnutie (SZBP) 2016/2382 (1), ktorým sa zriaďuje Európska akadémia bezpečnosti a obrany (ďalej len „EABO“).
                  
               
                     (2)
                  
                  
                     Rada 14. mája 2018 prijala rozhodnutie (SZBP) 2018/712 (2), ktorým sa EABO poveruje vytvorením platformy pre vzdelávanie, odbornú prípravu, hodnotenie a cvičenia v kybernetickej oblasti, pričom sa poukazuje na potrebu zabezpečiť komplementaritu s ostatnými snahami a iniciatívami Únie.
                  
               
                     (3)
                  
                  
                     Rada 6. novembra 2018 prijala rozhodnutie (SZBP) 2018/1655 (3), ktorým sa mení rozhodnutie (SZBP) 2016/2382 a stanovuje finančná referenčná suma na obdobie od 1. januára 2019 do 31. decembra 2019.
                  
               
                     (4)
                  
                  
                     Politický a bezpečnostný výbor prijal 20. septembra 2018 mandát skupiny EÚ pre civilnú odbornú prípravu ako osobitného zloženia Výboru pre civilné aspekty riešenia krízových situácií.
                  
               
                     (5)
                  
                  
                     Členské štáty 15. marca 2019 na zasadnutí Skupiny EÚ pre civilnú odbornú prípravu vyjadrili potrebu finančnej podpory Únie pre civilných koordinátorov odbornej prípravy.
                  
               
                     (6)
                  
                  
                     Riadiaci výbor EABO 3. júna 2019 rozhodol, že EABO by mala spravovať a riadiť náklady spojené s cestovnými a ubytovacími výdavkami civilných koordinátorov odbornej prípravy.
                  
               
                     (7)
                  
                  
                     Rozhodnutie (SZBP) 2016/2382 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 4 ods. 3 rozhodnutia (SZBP) 2016/2382 sa dopĺňa toto písmeno:
            
               
                           „j)
                        
                        
                           podporuje Výbor pre civilné aspekty riešenia krízových situácií a Skupinu EÚ pre civilnú odbornú prípravu prostredníctvom správy a riadenia cestovných výdavkov a nákladov na ubytovanie súvisiacich s činnosťami civilných koordinátorov odbornej prípravy.“.
                        
                     
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 31. júla 2019
            
               
                  Za Radu
               
               
                  predsedníčka
               
               T. TUPPURAINEN
            
         
         
            (1)  Rozhodnutie Rady (SZBP) 2016/2382 z 21. decembra 2016, ktorým sa zriaďuje Európska akadémia bezpečnosti a obrany (EABO) a zrušuje rozhodnutie 2013/189/SZBP (Ú. v. EÚ L 352, 23.12.2016, s. 60).
         
            (2)  Rozhodnutie Rady (SZBP) 2018/712 zo 14. mája 2018, ktorým sa mení rozhodnutie (SZBP) 2016/2382, ktorým sa zriaďuje Európska akadémia bezpečnosti a obrany (EABO) (Ú. v. EÚ L 119, 15.5.2018, s. 37).
         
            (3)  Rozhodnutie Rady (SZBP) 2018/1655 zo 6. novembra 2018, ktorým sa mení rozhodnutie (SZBP) 2016/2382, ktorým sa zriaďuje Európska akadémia bezpečnosti a obrany (EABO) (Ú. v. EÚ L 276, 7.11.2018, s. 9).